GiliGold/VAD_KnessetCorpus huggingface dataset:
יצחק וקנין: הם הזרוע הארוכה ואת זה צריך להבין.
יצחק וקנין: אני רואה את זה כמי שפעל יום-יום בסיוע למשפחות בכל התחומים.
יצחק וקנין: רבותיי, ניצולי שואה, מישהו מבין איזה סיוע הם קיבלו?
יצחק וקנין: ביגוד.
יצחק וקנין: אולי פעם אחת צריך לקחת את הפקידים מהאוצר לסיור.
יצחק וקנין: תבואו ותראו מה עושה הארגון עם אפס כוח אדם.
יצחק וקנין: אני לוקח פרויקט שכל שנה היינו עושים אותו, ילקוטים.
יצחק וקנין: אם אני מוסיף מס ערך מוסף של כמה דברים אני מצליח לארגן עם אנשים טובים במדינה הזאת.
יצחק וקנין: למשל, חברה שמובילה לי את כל התוצרת ובשנה זה 300-400 אלף שקלים שרק חברה אחת תורמת רק בהובלות, בשינוע.
יצחק וקנין: המדינה לא יכולה לעשות את זה.
יצחק וקנין: המתנדבים, חברת הוט נותנת לך שלושים ימים את כל העובדים שלה בלי כסף כדי לארוז בפסח או בראש השנה, או הצבא.
יצחק וקנין: הארגון בו הייתי, עד היום הצבא כל שבוע שולח קרוב ל-15 חיילים ליום אחד בשבוע, או בפרויקטים הגדולים מקבלים את החיילים ליותר מחודש ימים.
יצחק וקנין: קחו את כל המשאבים האלו, צרפו אותם ותראו לאיזה ממדים אתם מגיעים.
יצחק וקנין: לכן אני חושב שזאת טעות לקחת את הכסף הזה ולהחזיר אותו לאוצר כיוון שאתם פוגעים בארגונים שחלקם בקשיים שאי אפשר לתאר אותם.
יצחק וקנין: הם בקשיים גדולים ולא מסוגלים לתפקד עוד יום אחד.
יצחק וקנין: זה יחזור אליכם כבומרנג.
יצחק וקנין: לכן אני חושב שצריך קודם כל להחזיר את התקציב הזה.
יצחק וקנין: כמו שלמדו לקח משנה אחת לשנה שנייה בבניית הקריטריונים, אפשר לשנות את הקריטריונים כדי שעוד יותר עמותות ייכנסו לתוך זה ושיוכלו ליהנות מהתקציבים האלה.
יצחק וקנין: אני אומר את זה ואני חוזר ואומר את זה לאוצר.
יצחק וקנין: תשקלו את הדבר הזה.
יצחק וקנין: בסופו של דבר העבודה שהם עושים, אף אחד לא מסוגל לעשות אותה.
יצחק וקנין: המדינה לא מסוגלת לעשות אותה.
שרי רבקין: שמי שרי רבקין, מנהלת כללית של עמותת ידיד.
שרי רבקין: מהישיבה הקודמת עד הישיבה הזאת הייתי בסיור בארצות הברית לגיוס כספים.
שרי רבקין: האמירה ששמעתי יותר ויותר, גם מהפדרציות היהודיות וגם מהקרנות, היא שהם כבר לא מתכוונים לתמוך בשירותים חברתיים בארץ.
שרי רבקין: יש לכם ממשלה, הממשלה צריכה לעשות את זה.
שרי רבקין: על פרויקטים אפשר לדבר.
שרי רבקין: כפי שאתם יודעים, בעמותת ידיד יש לנו שלושה רובדים של עבודה והרובד הכי קשה לגייס עבורו כסף הוא העבודה הפרטנית.
שרי רבקין: העבודה שיום יום עובדים סוציאליים מלשכות הרווחה בכל הארץ מפנים אנשים אלינו כדי למנוע צו פינוי מבן אדם, ניתוק חשמל של אדם, ואפשר להתווכח אם הם יכולים לעשות את זה או אנחנו, אבל זאת עובדה.
שרי רבקין: אני רוצה להדגיש שוב שהצורך בכספי ממשלה לשירותים קהילתיים בארץ מורגש.
שרי רבקין: התורמים מחוץ לארץ לא יכסו את זה שוב ואני פונה לוועדה להפעיל את כוחה כפי שדיברתם בישיבה הקודמת ולהחזיר את הכסף מהאוצר.
רוחמה אברהם-בלילא: יריב, האם במהלך הישיבה קיבלנו תשובה מהמנכ"ל מה כוונת המשרד לעשות?
יריב לוין: אני אגיד רק שהקרן היא שותפות של שבעה משרדי ממשלה.
יריב לוין: הנושא הזה נמצא בדיונים בין המשרדים הנוגעים בדבר.
רוחמה אברהם-בלילא: אנחנו יודעים מה השותפות של הקרן.
רוחמה אברהם-בלילא: השאלה היא מאוד מאוד ספציפית.
רוחמה אברהם-בלילא: האם בכוונתו של משרד הרווחה להניח הצעת מחליטים חדשה על שולחן הממשלה?
יריב לוין: אני רק יכול לומר שזה נמצא בדיונים.
רוחמה אברהם-בלילא: אני מודה, מריחה יפה.
יצחק וקנין: לו זה היה כסף של ש"ס, שקל אחד לא הייתי מחזיר.
רוחמה אברהם-בלילא: אנחנו נגרום לכך שזה יהיה כסף של ש"ס.
יצחק וקנין: מפלגת העבודה הייתה צריכה לעמוד על כך שהתקציב הזה יישאר במלואו.
יצחק וקנין: גם לנו יש כספים ייחודיים כל שנה בסכום של מאה מיליון שקלים, שמונים מיליון שקלים.
יצחק וקנין: לכל מפלגה נתנו את זה.
יצחק וקנין: הם לקחו את זה לטובת הנושא הזה שהוא לא פחות חשוב.
יצחק וקנין: אני לא הייתי מחזיר שקל אחד.
יצחק וקנין: הייתי מעביר את זה והייתי עושה את כל ההתניות.
רוחמה אברהם-בלילא: אנחנו נדע למצוא את הכסף.
רוחמה אברהם-בלילא: יריב ועדו, את המצב אתם מכירים והוא לא חדש.
רוחמה אברהם-בלילא: שמענו את כל העדויות ששמענו כאן מפי העמותות – ואלה עמותות שונות מאלו שהופיעו בישיבה הקודמת – ואנחנו יודעים לומר כמעט בוודאות שיש ירידה דרמטית של מינימום שלושים אחוזים ואני לא יודעת היכן זה יסתיים.
רוחמה אברהם-בלילא: אנחנו שומעים כאן על עמותות שייאלצו לסגור שירותים ועל עמותות שעלולות להיסגר.
רוחמה אברהם-בלילא: כורח המציאות לצערי יצר מציאות כזאת שממשלות לדורותיהן הסירו את האחריות שלהן מכל מה שקשור למגזר השלישי.
רוחמה אברהם-בלילא: ככל שהוא הלך וסייע לישראל השנייה וידע להביא את הכסף, כך הממשלות התעלמו.
רוחמה אברהם-בלילא: אנחנו הגענו לנקודת זמן בה אי אפשר יותר להתעלם.
רוחמה אברהם-בלילא: נכון, ב-2009 היה כסף ייעודי של מאתיים מיליון שקלים, הסכם קואליציוני כזה או אחר, לא משנה.
רוחמה אברהם-בלילא: 110 מיליון שקלים לא הועברו לטובת אותם ארגונים והיו בדרך פרשות דרכים.
רוחמה אברהם-בלילא: היו משברים כלכליים בדרך.
רוחמה אברהם-בלילא: המיתון באירופה בדרך לכאן ועצם העובדה שאנחנו שומעים את כל העמותות שהן לא יכולות לספק את השירותים, אני חושבת שהחזרת התקציב, בבסיסו של 110 מיליון שקלים, בבסיס שלו, היא מחויבת המציאות.
רוחמה אברהם-בלילא: אם אנחנו נדע לעשות את החישוב של מה המדינה תצטרך להשקיע לאחר שהעמותות האלה ייסגרו, מה המדינה תצטרך להשקיע בילדים העיוורים, בילדים החירשים, ואני לא אדבר על ההשכלה שצריך לעזור לה ואני לא יכולה לאמוד את התקציבים המגזר השלישי היום בא ומסייע אתו וזה כמעט במקום הממשלה.
רוחמה אברהם-בלילא: אנחנו נדע להביא את הכסף.
רוחמה אברהם-בלילא: כי יש לי כבר כאן
רוחמה אברהם-בלילא: הסכמה כמעט של כל חברי הבית הזה, החל מיושב ראש הוועדה הזאת, דרך חברי הקואליציה וחברי האופוזיציה.
רוחמה אברהם-בלילא: לך עדו אני אומרת שאתם הולכים להתנסות אתנו במהלכים אחרים, במהלכים יותר קשים וזה חבל.
רוחמה אברהם-בלילא: זה לא איום אלא פשוט דרך פעולה.
רוחמה אברהם-בלילא: דרך הפעולה שלנו תהיה בין אם בהעברות תקציביות כאלה ואחרות.
רוחמה אברהם-בלילא: אנחנו נדע לארוב לכם בצומת המיוחדת.
רוחמה אברהם-בלילא: תאמין לי.
רוחמה אברהם-בלילא: נתנו לכם חודש וחצי לנסות להביא את התקציב הזה, אבל בסופו של דבר אנחנו נביא אותו.
רוחמה אברהם-בלילא: בסופו של דבר אנחנו נביא אותו.
רוחמה אברהם-בלילא: זה לא סותר את העובדה, יריב, שצריך לשבת על הקריטריונים ולראות איך פותחים ואיך מקלים כדי שיותר ויותר עמותות ייכנסו ויסייעו לטובת ישראל השנייה ויש ישראל שנייה.
רוחמה אברהם-בלילא: יש את האנשים הרעבים, יש את האנשים שאין ידם משגת לא השכלה ולא תזונה.
רוחמה אברהם-בלילא: אנחנו מכירים את התופעות האלה ואתה יריב יודע ומכיר אותם טוב.
רוחמה אברהם-בלילא: אני לא אציע לקחת את אנשי האוצר לסיור בקרב אותם בתים ואותן עמותות, אבל אני כן אומר שאני שמחה על עצם העובדה שחבר הכנסת וקנין גם מצטרף למאבק הזה ואני יודעת שבמוקדם או במאוחר אנחנו נדע להביא את הכסף הזה.
רוחמה אברהם-בלילא: אני רוצה להודות לכל אחד ואחת מכם על הפעולות שאתם עושים.
רוחמה אברהם-בלילא: אני חושבת שלו היה ניתן למדוד את כל רוח ההתנדבות, את כל הסיוע שאתם מושיטים לאותה אוכלוסייה הכי מוחלשת, אלמלא אתם הייתם, אני לא יודעת לאן היינו מגיעים.
רוחמה אברהם-בלילא: תודה רבה על כל הזמן, המרץ והאמונה שאנחנו האנשים הטובים שיודעים לסייע לאנשים שזקוקים לעזרה שלנו.
רוחמה אברהם-בלילא: התפקיד שלנו הוא לדעת להביא את המקורות.
רוחמה אברהם-בלילא: אני מאמינה ורוצה לקוות שבזמן הקרוב – אני אשתף כמובן את יושב ראש הוועדה, אני אעלה את הנושא בפני המליאה כולה – ניצור את הקונצנזוס להחזיר את הכסף.
רוחמה אברהם-בלילא: מכם, משרד הרווחה, אני מצפה לומר: כן, אנחנו מתכוונים להניח על שולחן הממשלה הצעת מחליטים כי הכסף יבוא.
רוחמה אברהם-בלילא: אני מנצלת את הבמה הזאת וקוראת גם לשר הרווחה להניח את הצעת המחליטים הזאת ויפה שעה אחת קודם.
רוחמה אברהם-בלילא: אנחנו נמצאים בפתחה של שנת תקציב, העמותות הללו זקוקות לסיוע הזה ואני מבקשת ממך להעביר את הדברים הללו לשר הרווחה ולמנכ"ל המשרד, וממך עדו, לשר האוצר.
רוחמה אברהם-בלילא: אני מודה לכולם.
רוחמה אברהם-בלילא: תודה רבה לכם.
רוחמה אברהם-בלילא: קצת סבלנות.
יצחק וקנין: אני פותח את ישיבת ועדת הכספים.
יצחק וקנין: על סדר היום הצעה לסדר היום (דיון מהיר) של חבר הכנסת דני דנון בנושא מתן פתרונות מס למיגון בתים ביישובי הדרום.
יצחק וקנין: דני, תציג את הנושא.
דני דנון: בוקר טוב אדוני יושב ראש הוועדה.
דני דנון: אני רואה שהגיעו כל נציגי המשרדים, משרד הביטחון ופיקוד העורף.
שי חרמש: והתושבים.
דני דנון: והתושבים.
דני דנון: זה אולי מראה על חשיבות של הדיון.
דני דנון: בתפקידי כיושב ראש ועדת העלייה והקליטה סיירתי באשקלון שלוש פעמים.
דני דנון: במהלך הסיורים ראינו את המצוקה של אנשים שרוצים לבנות ממ"ד אבל בגלל העלות הכספית של בנייתו, הם לא יכולים.
דני דנון: היינו בבית של גברת מבוגרת, בית קרקע פרטי, המקלט נמצא מספר מאות מטרים ממנה ואין שום סיכוי שהיא תצא מהבית ותגיע למקלט ובבית אין לה שום מרחב מוגן.
דני דנון: שאלתי אותה מהי העלות של בניית ממ"ד.
דני דנון: יש הערכות שונות, תלוי בגודל, אבל מדובר בכמאה אלף שקלים.
דני דנון: כשמפרקים את מאה אלף השקלים האלה, נושא המיסוי של היטל השבחה, מס שבח ומיסי עירייה הוא גבוה.
שי חרמש: גם מס שבח?
דני דנון: ברגע שהיא משביחה את הנכס שלה, יש היטל השבחה.
דני דנון: הייתה עבודת מטה של פיקוד העורף ואני מצר על כך שהם לא כאן.
דני דנון: יש משרד כזה, נכון?
שי חרמש: להגנת העורף.
שי חרמש: פיקוד העורף, זה הצבא.
דני דנון: אני לא רואה נציג שלהם כאן.
דני דנון: נאמר לי שהם עושים עבודת מטה חודשים רבים כדי לבחון את נושא המס על מנת לסייע לתושבים שרוצים לבנות ממ"ד.
דני דנון: בפועל התושבים נמצאים שם.
דני דנון: אני לא יודע מה קורה עם עבודת המטה ואולי נשמע היום מהנציגים.
דני דנון: אם לא, אדוני היושב ראש, אנחנו צריכים לקבל החלטה שתאפשר לתושבים לבנות את הממ"דים האלו בלי לשלם את המסים השונים.
דני דנון: הרשות המקומית, גם אם היא רוצה לבצע את זה, היא לא יכולה כי החקיקה הראשית אוסרת.
דני דנון: לכן זאת מטרת הדיון הדחוף.
גאלב מג'אדלה: אתה מלין על כך שהם לא מתפקדים?
גאלב מג'אדלה: כל הממשלה לא מתפקדת.
דני דנון: לא, זה רק מי שהיה בעבודה.
שי חרמש: אבל כאן זאת סכנת חיים.
יצחק וקנין: אני רואה שעדיין לא השתחררתם מהדיון שקיימנו אתמול.
קריאה: זאת הייתה הצגה בחוצות העיר.
קריאה: איזה דיון?
גאלב מג'אדלה: זאת הייתה שעת בושה של הכנסת.
יצחק וקנין: דני מעלה דבר מאוד חשוב.
יצחק וקנין: במקרה אני פניתי אישית לשר הממונה על העורף, השר מתן וילנאי, בנושא של מוסד חינוכי בו יש כ-700-800 בנות באופקים.
יצחק וקנין: פניתי בנושא המיגון, לשים להן מיגוניות כדי שבזמן של התקפת טילים יהיה להן מחסה.
יצחק וקנין: אני חושב שזאת הייתה פנייה גם של יושב ראש הוועדה, משה גפני, גם שלי וגם שלו בכתב, והשר אמר לנו שהוא מטפל בנושא.
יצחק וקנין: אחרי כמה ימים הוא הודיע לנו שמדובר בכמות גדולה של מיגוניות כדי לתת פתרון הולם למוסד החינוכי ומאחר והמוסד הוא מעל ארבעים קילומטרים וכרגע ההוראה היא לטפל עד 15 קילומטרים, זאת אומרת שכל מי שנמצא בטווח של מעל 15 קילומטרים, מופקר לגמרי.
דני דנון: זה נושא אחר, הנושא של מוסדות חינוך.
יצחק וקנין: אלה לא רק מוסדות חינוך.
יצחק וקנין: אני אומר גם את מה שאתה אומר.
דני דנון: אני מדבר עכשיו על פטור ממס בבניית ממ"דים.
דני דנון: זאת מהות הדיון.
דני דנון: שהאוצר יגיד את עמדתו, רשות המסים, פיקוד העורף, משרד הביטחון.
דני דנון: שיאמרו למה לא פוטרים ממס בניית ממ"דים.
דני דנון: בסך הכול מדובר בחדרים בגודל של שניים על שלושה מטרים.
יצחק וקנין: שי חרמש, בבקשה.
שי חרמש: גאלה, קודם כל תשובה לך.
שי חרמש: אני לא בעל עניין כיוון שהקו הקדמי מסודר בעקבות התקנת ממ"דים לכולם.
גאלב מג'אדלה: הקיבוצים מסודרים בכלל.
גאלב מג'אדלה: הבעיה היא לא הקיבוצים.
שי חרמש: כבר מתחילה גזענות.
שי חרמש: זה אחרי שאתמול הצבעתי בעד טלב אלסאנע בתור ראש ממשלה.
שי חרמש: אתה יודע את זה?
שי חרמש: זה מה שיש לך להגיד לי?
גאלב מג'אדלה: הבעיה היא של המושבים, של החלשים, של השכונות, של עיירות הפיתוח.
יצחק וקנין: רבותיי, תאפשרו לשי לסיים את דבריו.
גאלב מג'אדלה: האמת היא שהיית צריך לתת לי את רשות הדיבור לפניו ואומר לך למה.
גאלב מג'אדלה: כי אני לא הייתי פותח דיון כזה, כבוד היושב ראש.
גאלב מג'אדלה: למי אנחנו מדברים, לעצמנו?
דני דנון: מסכים אתך.
גאלב מג'אדלה: איפה הנציגים של המשרדים?
יצחק וקנין: רשות המסים כאן.
גאלב מג'אדלה: מה זה רשות המסים, אנחנו מבקשים מהם שישלמו מס?
יצחק וקנין: אני לא מזלזל באף אחד.
שי חרמש: היות שהדיון התחיל, בוא נמשיך אותו.
גאלב מג'אדלה: אני אומר את הדברים ביושר.
דני דנון: אדוני היושב ראש, לא הגיעו הנציגים ולא הביאו תשובות.
גאלב מג'אדלה: אני היום הייתי נוקט בסנקציות ולא מעביר שום דבר לאוצר ולאחרים, לכל אלה שלא באו היום, עד שיתייצבו כאן ונותנים תשובות.
גאלב מג'אדלה: אנשים הגיעו לכאן כדי לשמוע תשובות.
גאלב מג'אדלה: מילא אנחנו כאן, אבל יש אנשים אחרים.
גאלב מג'אדלה: עכשיו אתה יכול לדבר.
דני דנון: שאול, אתה באת לדיון הזה?
דני דנון: מי הגיע לדיון הזה?
יצחק וקנין: לדיון הזה הגעת אתה ונציגי הממשלה, רשות המסים.
יצחק וקנין: הפנייה שלך היא לפטור ממע"מ או ממסים את הבנייה ומי שצריך לתת תשובה על זה, זה לא הגנת העורף אלא רשות המסים.
יצחק וקנין: היא צריכה לומר מה אומר פטור כזה.
יצחק וקנין: אני חושב שנכבד את מי שהגיע לכאן.
שי חרמש: היושב ראש, מה שמעלה חבר הכנסת כאן לא בעיה של עשרים קילומטרים או ארבעים קילומטרים או שישים קילומטרים.
שי חרמש: את הקטע שחשוף לפגיעה מיידית, מדינת ישראל פתרה.
שי חרמש: היא שמה מיליארד שקלים על גזרת שדרות-עוטף עזה ולכן יש לי גם יכולת מלאה לדבר כאן לא כבעל עניין כי הבעיה נפתרה.
שי חרמש: אין שום יכולת כספית היום, ואני אומר את זה דווקא לספסלי האופוזיציה, להטיל על המדינה לתת מענה, מיגון אזרחי, לא בעשרים, לא בארבעים ולא בשישים קילומטרים משום שבכל מפת האיומים היום, כל מדינת ישראל מכוסה.
שי חרמש: צריך לקחת בחשבון דבר נוסף.
שי חרמש: עד 1990, מלחמת המפרץ, הכיסוי הביטחוני היה מיקלוט.
שי חרמש: זאת אומרת, נבנו מאות אלפי בתים במדינת ישראל שבכולם היה מיקלוט.
שי חרמש: לבוא עכשיו ולומר לאותם תושבים שעבור מיקלוט כבר שילמתם, עכשיו תשלמו פעם שנייה כי השתנה סוג האיום, זה דבר שהציבור לא יכול לעמוד בו.
שי חרמש: צריך להקל על הציבור וזה אומר דבר אחד פשוט ולא חשוב אם זאת אופקים או כל מקום אחר.
שי חרמש: צריך למצוא דרך.
שי חרמש: בעניין הזה אני מוכן לתמוך ואני חושב שזה גם דבר ראוי לבוא ולומר שאפשר לתת שלוש הקלות בנושא הממ"דים.
שי חרמש: מדינת ישראל לא יכולה לבנות ממ"דים לשבעה מיליון תושבים.
שי חרמש: אין סדר גודל כזה וזה דבר מוטרף.
שי חרמש: מה שכן צריך לעשות זה בכל אותם מקומות שהמדינה נהנית מהטלות מס כאלה ואחרות, כאן צריך לתת מענה.
שי חרמש: אם זה היטל השבחה, ודרך אגב דני, אני הייתי ראש מועצה 15 שנים ולא שמעתי שיש היטל השבחה על ממ"דים אבל אם אתה אומר, אתה יודע.
שי חרמש: אם זאת ארנונה.
שי חרמש: אגב, מוטלת ארנונה על המקלטים.
שי חרמש: הדבר הכבד ביותר הוא נושא המע"מ.
שי חרמש: אם אתה לוקח היום ממ"ד של מאה אלף שקלים – וזה סדר הגודל של 9-10 מטרים מרובעים – הורדת המע"מ אומרת הורדה של 16 אלף שקלים וזה דבר מאוד משמעותי.
שי חרמש: ברור לי שהרבה מאוד אזרחים במדינה, אם אתה אומר להם היום שייקחו הלוואות בסדר גודל כזה כשהן פרוסות על חמש, שבע ועשר שנים, הם יחזירו 500 או 300 או 800 שקלים בחודש כמו משכנתא, אנשים יגידו שלמען ביטחון ילדיהם הם מוכנים לעשות את הדברים האלה.
דני דנון: יש אגרות נוספות מהן אפשר לפטור.
שי חרמש: אני לא יכול היום להגיד שייתנו ממ"דים במתנה.
שי חרמש: אני לא יכול להגיד לקבלנים שיבצעו את הממ"דים האלה בהפסד.
שי חרמש: אלה דברים שהם לא בהישג ידינו.
שי חרמש: צריך לקחת את כל אותן רשימות בהן יש גוורמנט-טק, כפי שאמרנו בזמנו בשישינסקי, כל מה שהממשלה לוקחת בתוך הדבר הזה, ואת הדברים האלה צריך לפטור כדי להקל.
שי חרמש: האיום היום הוא גם בתוך תל אביב.
שי חרמש: בסופו של יום מי שירצה ביטחון, יצטרך את הממ"ד בבית שלו גם אם מדובר בבית בגבול הלבנון, גם בעוטף הזה וגם בתוך תל אביב.
יצחק וקנין: גאלב מג'אדלה.
גאלב מג'אדלה: אני חושב שהנושא שהעלה דני דנון הוא נושא נכון.
גאלב מג'אדלה: צריך למצוא את הדרך לסייע לאזרחים.
גאלב מג'אדלה: תפקידנו לתת מענה לפחות בחלק בו אנחנו יכולים לתת.
גאלב מג'אדלה: אני לא מסכים עם דברי חברי שי חרמש למרות שאנחנו ביחד באופוזיציה.
גאלב מג'אדלה: הנושא הוא לא קואליציה ואופוזיציה.
גאלב מג'אדלה: אצלי זה עיקרון מקודש, היכן שהאזרח נקלע לצרה שהיא לא בידו, אנחנו צריכים להקל עליו, למזער את הצרה ולסייע בידו.
גאלב מג'אדלה: ברגע הזה נקודתית בנושא אותו מעלה דני דנון, אנחנו צריכים למצוא את הדרך כדי לסייע לאזרח.
גאלב מג'אדלה: המדינה, החברה והרשויות נמצאות כדי לסייע לאזרח ולא רק לגבות ממנו מסים.
גאלב מג'אדלה: אנחנו נסייע לכם בכל דרך כדי שתגבו מס אמת אבל אנחנו רוצים שגם תסייעו לאזרח ברגע שהוא נקלע לקשיים ולמצוקה וזה בידינו.
יצחק וקנין: רשות המסים, אתם רוצים להתייחס?
ליאת גרבר: כדי שאני אבין למה מתייחסים כאן במסים.
דני דנון: את מכירה עבודת מטה של פיקוד העורף בנושא הקלות מסים לתושבי הדרום?
דני דנון: את לא מכירה דבר הזה.
ליאת גרבר: ככל שידוע לי, לא פנו אלינו עם דבר כזה.
דני דנון: זאת אומרת, במשרד האוצר לא מכירים.
ליאת גרבר: אולי יש מישהו אחר שמכיר, אבל אני מניחה שאם זה היה מגיע אלינו, לרשות המסים, הייתי מכירה את זה.
ליאת גרבר: לא מכירה דבר כזה.
ליאת גרבר: אני גם לא יודעת על איזה מסים אתם מדברים.
ליאת גרבר: אנחנו גם לא מטילים מסים על דבר כזה.
יצחק וקנין: לא, המסים הישירים כמו מע"מ ומסים אחרים שנובעים מצורך הבנייה כמו אגרות למיניהן שצריך לשלם.
ליאת גרבר: אנחנו לא מטילים אגרות.
ליאת גרבר: מע"מ כן, זה משולם לקבלן.
ליאת גרבר: יש רכיב של תשלום מע"מ לקבלן.
דני דנון: היטל השבחה קשור אליכם?
שי חרמש: זה של הרשות.
דני דנון: אבל הרשות צריכה את מקור הסמכות.
יצחק וקנין: אני לא יודע עד כמה זה יכול להיות דבר ישים, אבל הדרך היחידה לתקוף בעיה כזאת היא או בחקיקה או בתקנות, כי בכל מקרה, גם אם רשות המסים תצטרך להעביר דבר כזה, היא תצטרך להעביר אותו או בתקנות לוועדת הכספים או בחקיקה.
ליאת גרבר: חקיקה ראשית.
יצחק וקנין: חקיקה ראשית.
יצחק וקנין: לכן אין דרך אחרת.
יצחק וקנין: או שאתה מביא חקיקה, אתה לוקח מספר קילומטרים וזה גם נעשה בזמנו לגבי יישובי הצפון כשנקבע המדרג של פטור או הנחה.
דני דנון: אדוני היושב ראש, אני הייתי בביקור הזה לפני חודשיים ונאמר לי על ידי נציגי עיריית אשקלון שהיום פיקוד העורף מכין עבודת מטה נרחבת.
יצחק וקנין: אני שמעתי את הדברים מהשר מתן וילנאי.
דני דנון: בוא נזמין את השר וילנאי לוועדה.
דני דנון: הוא לא שלח לכאן את נציגי היום אבל נזמן אותו לשבוע הבא.
יצחק וקנין: יכול להיות שהם עדיין לא סיימו את עבודת המטה.
דני דנון: שיציג את הדברים, שיגיד מה הכיוונים ומה הם עושים.
דני דנון: התושבים כאן שהגיעו מאשקלון, הם לא יודעים כלום.
יצחק וקנין: אני מתייחס כרגע לדיון המונח על השולחן.
יצחק וקנין: אתה דיברת על פטור ממס.
יצחק וקנין: כך כתבת.
יצחק וקנין: לכן רשות המסים הגיעה אבל פיקוד העורף לא הגיע.
יצחק וקנין: אם תרצו לקיים דיון בנושא הזה, זה עניין של ועדת הכספים שאולי תחליט לקיים דיון בנושא הזה.
דני דנון: אחרי הדיון הזה אתה צריך להביא החלטה למליאה.
דני דנון: זאת בושה להביא החלטה למליאה האומרת מה שנאמר כאן היום, שלא יודעים.
דני דנון: יש משרד שעובד על כך, יש אנשים שמקבלים משכורת כבר תקופה.
יצחק וקנין: כן, אבל המשרד יכול לעבוד על הרבה דברים ועדיין לא מגיש את ההמלצות שלו ואת הבקשות שלו.
דני דנון: שידווח לוועדה.
דני דנון: לפי זה צריך להחליט שבעוד שבוע המשרד ישלח לכאן נציג כדי להציג את הדברים.
דני דנון: אני מחכה לדיון הזה כמעט חודש.
דני דנון: בהתחלה יושב ראש הכנסת אמר שאתן לו לבדוק וחיכינו שבועיים.
דני דנון: אחרי כן בנשיאות אישרנו את זה ובוועדה המתנתי חודש לדיון.
דני דנון: הזמן עובר.
יצחק וקנין: אתם הזמנתם את פיקוד העורף?
טמיר כהן: משרד הביטחון.
יצחק וקנין: ממשרד הביטחון לא הגיע אף אחד.
טמיר כהן: אלה המוזמנים.
יצחק וקנין: השאלה אם אפשר לקיים עוד דיון בו נכריח.
טמיר כהן: להכרח אנחנו לא יכולים אבל יכולים לבקש.
דני דנון: ניתן להם שבועיים שיכינו את עצמם ויגיעו.
יצחק וקנין: רבותיי, יותר ממה שנאמר כאן, אני לא חושב שאפשר.
יצחק וקנין: הדברים פחות או יותר מוצו.
גאלב מג'אדלה: היושב ראש מודע לעניין?
יצחק וקנין: אני דווקא הזכרתי את שמו של היושב ראש.
יצחק וקנין: אדוני היושב ראש הקבוע של ועדת הכספים, חבר הכנסת משה גפני.
יצחק וקנין: זכור לך שאתה ואני פנינו לשר מתן וילנאי בנושא של המיגוניות במקרה של מוסד חינוכי מסוים באופקים?
יצחק וקנין: מעלה כאן חבר הכנסת דני דנון נושא ששייך למיגון של תושבים באזור הדרום.
יצחק וקנין: הוא ביקר באשקלון.
יצחק וקנין: מה שקורה זה שלדיון הזה לא הגיע פיקוד העורף ומי שהגיע זאת רשות המסים כי מה שנגע בהצעה לדיון מהיר, זה נושא של פטור ממס, פתרונות מס, למי שבונה היום ממ"ד.
יצחק וקנין: אני לא מבין למה משרד הביטחון לא הגיע לישיבה הזאת.
משה גפני: מה אומרת רשות המסים?
יצחק וקנין: רשות המסים אומרת שהיא לא מכירה.
יצחק וקנין: אין עבודת מטה.
דני דנון: פיקוד העורף אומר שהם עובדים על תוכניות, על עבודת מטה.
דני דנון: במקום לבוא ולהציג את זה כאן, לא יושב כאן אף נציג.
דני דנון: אני מציע שלא נקבל החלטה אלא נזמין אותם לישיבה אחרת.
משה גפני: אני מציע שנעשה ישיבה נוספת אליה נזמין את משרד הביטחון ואת פיקוד העורף.
משה גפני: לפי דעתי צריך להזמין את מתן וילנאי.
משה גפני: הוא כבר היה כאן כמה פעמים.
משה גפני: צריך לקיים ישיבה אתו ביחד.
משה גפני: אני גם ראיתי בסדר היום שמדובר רק על המיסוי.
דני דנון: הם היום מכינים עבודת מטה כדי לעזור לרשויות לבנות ממ"דים.
משה גפני: הם עשו חשבון שמיסוי זה לא הם.
יצחק וקנין: רבותיי, הדיון בנושא של הדיון המהיר הסתיים והדברים נרשמו בפרוטוקול.
יצחק וקנין: אנחנו נזמין ישיבה נוספת.
משה גפני: אנחנו עוברים לסעיף הבא בסדר היום, תקנות הפיקוח על שירותים פיננסיים (קופות גמל) (הון עצמי מזערי הנדרש מחברה מנהלת של קופת גמל או קרן פנסיה), התשע"ב-2012 ותקנות מס הכנסה (כללים לאישור ולניהול קופות גמל (תיקון מס' 2), התשע"ב-2012.
משה גפני: פרופסור שריג, אם אתה יכול לחזור בקצרה על בקשת התקנות.
משה גפני: היה מדובר על כך שתשבו עם הגופים.
עודד שריג: אכן ישבנו.
משה גפני: תציג קודם את התקנות בקצרה.
עודד שריג: בוקר טוב ותודה על תשומת הלב.
עודד שריג: אנחנו מגישים כאן תקנות שהמטרה שלהן היא לייצר כרית ביטחון לחברות מנהלות כנגד סיכונים תפעוליים שעלולים לקרות.
עודד שריג: כרית הביטחון היא עם איזושהי רצפה והיא פרופורציונאלית להיקף הפעילות כך שגוף שמנהל כמויות גדולות יותר של כספים וחשוף לסיכונים גדולים יותר, יחזיק כרית הון גדולה יותר.
שגית אפיק: אולי תגיד מה היה עד עכשיו.
עודד שריג: עד עכשיו הדרישה הייתה מיליון שקלים.
עודד שריג: מרבית הגופים, אגב, החזיקו הרבה יותר מכך.
עודד שריג: היום אנחנו עושים שני דברים: האחד, מעלים את הרף, והשני, עושים את זה פרופורציונאלי להיקף הפעילות.
משה גפני: בכמה אתם מבקשים להעלות את זה?
עודד שריג: הרף המינימאלי יהיה עשרה מיליון שקלים והפעילות תהיה פרופורציונאלית לרמת ההוצאות ולרמת הנכסים.
משה גפני: דיבר אתי חבר הכנסת לשעבר שאול יהלום שהוא יושב ראש קופת גלעד.
משה גפני: שאול, אתה יכול בקצרה לומר את הדברים?
שאול יהלום: הדברים נאמרו.
שאול יהלום: אין בעלי הון ואין הון שלטון מאחורי הקופה שלנו.
שאול יהלום: הקופה שייכת רק לעמיתיה והיא גם לא למטרת רווח ולא מחלקת דיבידנדים.
משה גפני: זאת קופת גלעד שאני מכיר?
שאול יהלום: הוותיקה.
שאול יהלום: לא החדשה.
שאול יהלום: היא נוצרה ב-1995.
שאול יהלום: יואב ערמוני הוא מנכ"ל הקופה.
משה גפני: כמה זמן אתה מנכ"ל?
יואב ערמוני: שלוש שנים.
משה גפני: זאת הקופה עליה אנחנו מדברים.
שאול יהלום: הקופה היא קופה ותיקה.
שאול יהלום: אם אנחנו ניקח מהעמיתים הון עצמי, זה מיותר כי אנחנו לוקחים את כספם.
שאול יהלום: לכן אנחנו ביקשנו, והממונה על שוק ההון פרופסור שריג כבר הכניס את התיקונים שביקשנו בתוך התקנות שמוגשות לחברי הוועדה, שאם הן יתוקנו כפי שהן נאמרות כאן, אנחנו מסופקים ומקבלים את בקשותינו.
משה גפני: תכף נשמע את הדברים.
שגית אפיק: הוא מדבר על התיקון לתקנה 4 שהקראנו אותה בישיבה הקודמת ובאמת הוא מחריג את המצב של חברה מנהלת של קרן שהיא בשליטת העמיתים שלה ופוטר אותה מהון עצמי.
משה גפני: זאת אומרת, הבקשה הראשונה של שאול יהלום ממני כיושב ראש ועדת הכספים, התקבלה.
שגית אפיק: התקבלה.
שאול יהלום: אני מתנצל על שעבר כל כך הרבה זמן.
שאול יהלום: הייתי צריך לבקש עוד כמה דברים.